***MJERE SPRJEČAVANJA ŠIRENJA INFEKCIJE SARS-Cov-2***

***za školsku godinu 2020./2021.***

***UČENICI***

***Dolazak, ulazak i izlazak iz škole***

* Svi razredi koji dolaze u školu moraju biti ispred za njih predviđenog ulaza minimalno 15 minuta prije početka nastave (preporuka je 20 minuta)
* Nastava u jutarnjoj smjeni počinje u 8,00 h (izuzev određenih razreda koji imaju praktičnu nastavu i počinju sa nastavom od 7:10 h)
* Razredi koji dolaze na nastavu pred nulti, nulti i prvi sat u popodnevnoj smjeni grupiraju se pred ulazom koji im je za to predviđen 15 minuta prije početka nastave
* Prije dolaska u školu učenici obvezno trebaju izmjeriti temperaturu kod kuće
* Učenici dolaze u školu ukoliko nemaju povišenu tjelesnu temperaturu (do 37,2 ), dišne i probavne smetnje
* Nošenje maske je **obvezno** tijekom ulaska i izlaska u Školu i boravka u zajedničkim prostorijama kao i u učionicama gdje nije moguće osigurati razmak do 2 m
* Učenici prilikom ulaska u školu, prelaze preko spužve radi dezinficiranja obuće
* \*ukoliko učenik kasni na nastavu, na ulasku u školu (glavni ulaz) dočekuje ga dežurni nastavnik ili stručni suradnik (od 7.55 - 8.10, 12.15 - 12.30, 13.05 - 13.20, 13.55 - 14.10 sati) te ga upućuje u učionicu/praktikum gdje ima nastavu
* NASTAVA STRUKE
* Razredi koji imaju nastavu stručnih predmeta (kuharstvo, slastičarstvo i ugostiteljsko posluživanje) u školu ulaze na ekonomski ulaz (podrum)
* Strukovni učitelji 15 minuta prije početka nastave, uvode razrede (učenike) u grupama u školu
* Učenici koji imaju nastavu struke ulaze u praktikume prema rasporedu kojeg će napraviti strukovni učitelj idu na presvlačenje u za njih određene garderobe
* Razrede iz škole izvodi strukovnu učitelj kroz ekonomski ulaz, a školu napuštaju označenim stepenicama na ekonomskom izlazu
* Preporuka je pustiti učenike u intervalima koje će odrediti strukovni učitelj na ekonomski ulaz/izlaz. Cilj je izbjeći miješanje razrednih odjela koji ulaze/izlaze na taj ulaz/izlaz.
* \*\*NASTAVA NA PRVOM I DRUGOM KATU (učionice 1 do 9 i zbornica)
* Razredi koji imaju nastavu na prvom i drugom katu ulaze na glavni ulaz te označenim stepenicama odlaze do svoje učionice u pratnji nastavnika
* Po učenike razrednog odjela dolazi nastavnik kod kojeg imaju nastavu, uvodi ih u školu i vodi do učionice u dogovorenom vremenu (od 7.40 – 7.55 sati)
* Razrede iz škole izvodi nastavnik kod kojeg imaju zadnji sat, odlaze označenim stepenicama na glavni izlaz
* \*\*\*NASTAVA NA TREĆEM KATU (učionice 10 do 16)
* Razredi koji imaju nastavu na trećem katu ulaze na sporedni ulaz te označenim stepenicama odlaze do svoje učionice u pratnji nastavnika
* Po razrede (učenike) dolazi nastavnik kod kojeg imaju nastavu i uvodi ih u školu i vodi do učionice u dogovorenom vremenu (od 7.40 – 7.55 sati)
* Razrede iz škole izvodi nastavnik kod kojeg imaju zadnji sat, odlaze označenim stepenicama na sporedni izlaz

Napomena: Kod ulaska i izlaska učenika iz škole potrebno je držati razmak od 5 m između razrednih grupa koje nadzire nastavnik, a koji s tim razredom počinje ili završava sat.

* Učenici kao i djelatnici na ulazu u zgradu škole trebaju dezinficirati ruke
* učenici borave u matičnim učionicama (ne napuštaju zgradu Škole do kraja nastavnog dana) osim kada odlaze u specijalizirane učionice u pratnji predmetnog nastavnika (računalstvo i tjelesni)
* Preporuka je da učenici donose obroke i vodu sa sobom u školu
* U slučaju da učenik kod kuće ima simptome COVID-a dužan je obavijestiti razrednika koji će onda dalje obavijestiti stručnu službu i ravnatelja škole.

***Kretanje hodnicima i korištenje sanitarnog prostora***

* Učenici izlaze iz škole istim putem kojim su i ušli
* Nošenje maske je obvezno tijekom boravka na hodnicima i zajedničkim prostorima
* Učenici za vrijeme odmora ostaju u svojim učionicama
* Učenici izlaze iz škole samo na jedan odmor, prema utvrđenom rasporedu u pratnji nastavnika, koji ih izvodi, boravi s njima i uvodi u školu prema utvrđenom protokolu
* Učenici ne izlaze na ostale odmore, nego se zadržavaju u učionicama s predmetnim nastavnikom (posebno će biti određen protokol izlaska na odmore)
* Odmor se jedino i isključivo odvija u dvorištu škole, kako je i predviđeno uputama hzjz-a i mzo-a
* Učenici se trebaju pridržavati fizičkog razmaka (do 2 metra)
* Učenici odlaze u sanitarne prostorije koje se nalaze na istom katu kao i njihova matična učionica
* U isto vrijeme u sanitarnim prostorijama mogu boraviti samo tri učenika
* Obvezno je pravilno pranje ruku sapunom i vodom

***Boravak u učionici/prostoriji***

* Nastavni sat traje 40 minuta, a odmor pri tome traje 10 minuta (mali odmor), odnosno 20 minuta (veliki odmor)
* Prilikom dolaska u učionicu/praktikum, učenici peru ruke ako prostorija ima umivaonik
* Učenici se trebaju pridržavati rasporeda sjedenja tijekom cijelog nastavnog dana
* Raspored sjedenja određuje razrednik
* Ako je moguće rasporediti učenike da sjede u razmaku od 2 metra tada nije potrebno imati masku na licu
* Kada je razmak manji od 2 m učenici i nastavnici dužni su nositi masku za lice
* Pri ulasku u učionicu učenici peru ruke sapunom, a u onim učionicama gdje nema umivaonika ruke dezinficiraju sredstvom za dezinfekciju
* Učionice/prostorije potrebno je redovno provjetravati (svaki odmor ili minimalno 5 minuta tijekom nastavnog sata)
* Dodatna, dopunska i fakultativna nastava zbog miješanja učenika različitih odjela odvijat će se na daljinu
* Prema uputama hzjz-a i mzo-a nije dozvoljena upotreba klimatizacijskih i ventilacijskih uređaja u učionicama
* Preporuka je da se nastava ne provodi u grupama ili radu u parovima
* Svako nepoštivanje kućnog reda i protokola za vrijeme boravka u učionici redari su dužni prijaviti predmetnom nastavniku (napomena: ovo vrijedi samo za vrijeme kada predmetni nastavnik mijenja učionicu)

***NASTAVNICI***

* Nastavnici koji uvode učenike u školu obvezni su doći minimalno pola sata prije početka nastave, a svi ostali prema Pravilniku o kućnom redu škole
* Nastavnicima se svakodnevno mjeri temperatura beskontaktnim toplomjerom prilikom ulaska i izlaska iz zgrade
* Nošenje maske je obvezno tijekom boravka u Školi
* Nema okupljanja nastavnika u zbornici
* Potrebno je pridržavati se rasporeda učionica/prostorija
* Nastavnik potiče učenika na provjetravanje učionice/prostorije (svaki odmor ili minimalno 5 minuta tijekom nastavnog sata)
* U specijaliziranim učionicama nastavnik je obvezan poslije svake skupine učenika prozračiti prostoriju
* Komunikacija među odgojno-obrazovnim radnicima treba biti redovita, a sastanci se odvijaju u online okruženju ili drugom obliku koji jamči fizički razmak i poštivanje mjera
* Škola će osigurati prostoriju za samoizolaciju ako se pojave učenici sa simptomima COVID-a 19

***Čišćenje prostora Škole***

* Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima, ploče dizala te druge dodirne površine koje koristi veći broj osoba dezinficira se brisanjem više puta (na početku i na kraju svake smjene te najmanje jednom tijekom smjene)
* Izbjegava se korištenja klimatizacijskih i ventilacijskih uređaja koji

Izazivaju kovitlanje zraka

* Didaktička oprema koja se koristi u više razrednih odjela dezinficira se prije unošenja u razrednu prostoriju
* Čišćenje i održavanje učionica, praktikuma i zajedničkih prostorija bit će osigurano prema protokolu održavanja, a u skladu s uputama hzjz-a i mzo-a.